ai4bharat/Pralekha huggingface dataset:
रसायन आणि खते मंत्रालय
राष्ट्रीय औषध उत्पादक सप्ताहानिमित्त दिलेल्या संदेशात केंद्रीय मंत्री सदानंद गौडा म्हणाले, की सरकार औषधी कंपन्या आणि पोषक औषधी उत्पादने  यांच्यासाठी औद्योगिक वसाहतीची सुविधा उपलब्ध करून देण्याचा विचार करत आहे.
सदानंद गौडा यांनी राष्ट्रीय औषध उत्पादन सप्ताहानिमित्त आंतरराष्ट्रीय औषध उत्पादकांच्या 21.11.2020 रोजी झालेल्या वेबिनारमध्ये दिलेल्या संदेशात म्हटले आहे, की सरकार सक्रीय फार्मास्यूटीकल इन्ग्रेडियंट, औषधोत्पादने आणि पोषक औषधोत्पादने यांच्यासाठी औद्योगिक वसाहतीची सुविधा उपलब्ध करून देण्याचा विचार करत आहे.
केंद्रीय रसायने आणि उर्वरक मंत्री डी.व्ही. सदानंद गौडा यांच्या अनुपस्थितीत पार पडलेल्या राष्ट्रीय औषधे उत्पादक सप्ताह 2020 याचे लक्ष्य औषध उत्पादकांची व्यावसायिक प्रतिमा उंचावणे हे होते. आपल्या संदेशात, जो आर.आर.कॉलेज ऑफ फार्मसीचे प्राचार्य डॉ. नारायण स्वामी यांनी वाचून दाखवला, त्यात श्री. गौडा यांनी एनपीडब्ल्यूच्या समारंभाच्या संकल्पनेची प्रशंसा केली आणि ते म्हणाले, की कोविड विरूद्ध मजबूत लढा देण्यात आणि विपरीत आरोग्य स्थितीत आघाडीवरील औषध उत्पादकांनी मोठी भूमिका बजावली. केंद्रीय मंत्री पुढे म्हणाले, की फार्मसी व्यावसायिक उद्योग जागतिक दर्जाची जेनेरिक औषधांचा वापर करण्याच्या आणि लस तयार करण्यासाठीर नेहमीच पुढे आले आहेत. येत्या काही दिवसांत भारतात कोविड-19 च्या लसीचे उत्पादन होईल. डॉ. गिरीश पै, शैक्षणिक औषध उत्पादक यांनी दर्जेदार पुस्तकातून आणि मूलभूत संशोधन करून संशोधन पत्रिकांमधून संशोधित करुन ,संपादित केलेल्या फार्मास्यूटीकल कन्झ्युमर कंम्प्लेंट्स या शैक्षणिक मार्गदर्शक आणि औषधी उद्योग आणि व्यावसायिक यांना उपयुक्त असलेल्या मणिपाल विद्यापीठाने प्रकाशित केलेल्या पुस्तकासह इतर पुस्तके आणि संशोधित पत्रिकांबद्दल त्यांचे कौतुक केले. सदानंद गौडा यांनी औषध उत्पादकांना सामाजिक उन्नती आणि प्रगतीसाठी उत्तम कार्य करण्यासाठी प्रोत्साहित केले.
मंत्री म्हणाले की भारत सरकार देखील औषध निर्माण व्यवसाय आणि त्याच्या उद्योगाच्या सुधारणेसाठी कटीबध्द आहे. मंत्री महोदय पुढे म्हणाले, की सरकार सक्रीय फार्मास्यूटीकल इन्ग्रेडियंट, औषधोत्पादने आणि पोषक औषधोत्पादने  यांच्या उद्योगाच्या अधिक वाढीसाठी औद्योगिक वसाहतीची सुविधा उपलब्ध करून देण्याचा विचार करत आहे. यामुळे भारतीय औषधी उद्योग जगात पुढे येईल.
आयपीईआर पुणेचे संचालक डॉ. महेश बुरांडे यांनी उदघाटनपर भाषणात फार्मासिस्टनी आपले समुपदेशन कसे विकसित करावे आणि समाजाला देत असलेली सेवा कशी सुधारावी, याबाबत अनेक उत्साहवर्धक सकारात्मक मुद्दयांची मांडणी केली.
प्रा. रवींद्र यांनी आपल्या समारोपाच्या भाषणात फार्मास्यूटीकल केअर आणि फार्मास्यूटीकल प्रॅक्टीस यांचा आरोग्य सुधारणेमध्ये असलेल्या बहुमुखी भूमिकेचे महत्त्व विषद केले. त्यांनी फार्मसिस्ट्सना आणि फार्म उद्योगाला फार्मापार्क आणि इतर महत्त्वाची धोरणे आणि कायदे करून नेहमीच सहाय्य करणाऱ्या केंद्र सरकारचे आभार मानले.
केआरपीएचे अध्यक्ष, डॉ. कौशिक देन्वाराजू यांनी सर्वांचे आभार मानले. केआरपीएचे सल्लागार सदस्य सुनील चिपळूणकर यांनी आयपीएची भूमिका आणि त्यांचे विविध उपक्रम यावर प्रकाश टाकला.
मंत्रिमंडळ
व्यावसायिक सुरक्षा आरोग्य आणि कार्यविषयक अटी विधेयक 2019 ला मंत्रिमंडळाची मंजुरी
13 केंद्रीय कामगार कायदे नवीन कोडच्या कक्षेत आणणार
(नवी दिल्ली, 10 जुलै 2019
एनडीए सरकारच्या ‘सबका साथ सबका विकास सबका विश्वास’ या उक्तीनुसार सरकारने पंतप्रधान नरेंद्र मोदी यांच्या निरंतर लोक लाभकारी योजनांचा निरंतर पाठपुरावा करण्याचे ठरविले आहे. केंद्रीय मंत्रिमंडळाने नरेंद्र मोदी यांच्या अध्यक्षतेखाली मंत्रिमंडळाने उपरोक्त विषयाला अनुसरून व्यावसायिक सुरक्षा आरोग्य आणि कार्यविषयक अटी विधेयक 2019 ला मंत्रिमंडळाने मंजुरी दिली. यामुळे वर्तमान स्थितीच्या तुलनेत येत्या 4 वर्षात सुरक्षा आरोग्य आणि कार्यस्थितीची तरतूद करण्यात येणार आहे. यासाठी 13 केंद्रीय श्रम कायद्यांना नवीन कोड बनविण्यात आले आहेत. ही प्रक्रिया विलिनीकरण झाल्यानंतर असितत्वात येईल. कायदे खालीलप्रमाणे
- फॅक्टरी कायदा 1948
- खाण कायदा 1952, बंदर कामगार कायदा 1986 
- बिल्डिंग आणि कंस्ट्रक्शन वर्कर्स कायदा 1996
- प्लान्टेशन्स लेबर ॲक्ट 1951
- कॉट्रॅक्ट लेबर कायदा 1970
- आंतरराज्यीय महिला विस्थापन कायदा 1979 
- कार्यकारी पत्रकार आणि वृत्तपत्र कर्मचारी  कायदा 1955
- कार्यकारी पत्रकार कायदा 1958 
- मोटार वाहतूक कामगार कायदा 1961
- सेल्स प्रमोशन एम्प्लॉईज  कायदा 1976
- विडी आणि सिगारेट कामगार कायदा 1966
- सिने वर्कर्स आणि सिनेमा थिएटर कामगार कायदा 1981
- एकदा हे सर्व कोड अंतर्भूत झाल्यावर त्यांचे नियमन करण्यात येईल
लाभ
सुरक्षा, आरोग्य कल्याण, कामगारांच्या कार्य स्थितीत सुधारणा तसेच देशाच्या आर्थिक वृद्धीमध्ये यामुळे योगदान मिळणार आहे.
B.Gokhale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 61.22 Cr. vaccine doses have been administered so far under Nationwide Vaccination Drive
- 44,658 new cases in the last 24 hours
- Active cases account for 1.06% of total cases
- India's Active caseload stands at 3,44,899
- Recovery Rate currently at 97.60%
- 32,988 recoveries in the last 24 hours increases Total Recoveries to 3,18,21,428
- Weekly Positivity Rate  less than 3% for last 63 days
- Daily positivity rate  less than 3% for last 32 days
- 51.49 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 27 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने काल 61 कोटींचा महत्त्वपूर्ण टप्पा पार केला. देशात गेल्या 24 तासांत लसीच्या 79,48,439 मात्रा देण्यात आल्या असून आज सकाळी 7 वाजेपर्यंत प्राप्त झालेल्या माहितीनुसार भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने  61 कोटी 22 लाखांचा टप्पा पार केला आहे. 66,60,983 लसीकरण सत्रांच्या आयोजनातून हे साध्य करण्यात आले. देशभरात कोविड-19 प्रतिबंधक लसीकरण मोहिमेचा वेग वाढवणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 32,988 रुग्ण कोविडमुक्त झाल्यामुळे  कोविडमधून बरे झालेल्यांची संख्या आता 3,18,21,428 झाली आहे. परिणामी, भारताचा रोगमुक्ती दर सध्या 97.60% आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग 61 दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. गेल्या 24 तासांत, भारतात 44,658 नव्या कोविडग्रस्त रुग्णांची नोंद झाली. सध्या कोविड सक्रिय रुग्णांची संख्या 3,44,899 आहे. कोविड सक्रिय रुग्णांची संख्या देशातील एकूण कोविड बाधित रुग्णसंख्येच्या 1.06% आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु आहे. गेल्या 24 तासांत एकूण 18,24,931 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 51 कोटी 49 लाख  चाचण्या करण्यात आल्या आहेत. देशभरात कोविड चाचण्यांच्या क्षमतेचा विस्तार करत असताना, साप्ताहिक पॉझिटीव्हिटी दर सध्या 2.10% आहे, हा दर गेले 63 दिवस 3% हून कमी राहिला आहे. दैनंदिन पॉझिटीव्हिटी दर 2.45% इतका आहे. दैनंदिन पॉझिटीव्हिटी दर आता गेले 32 दिवस 3% हून कमी आणि सलग 81 दिवस 5% हून कमी राहिला आहे.
इतर अपडेट्स :
Important TweetsM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
कार्मिक, सार्वजनिक तक्रार आणि निवृत्ती वेतन मंत्रालय
भारत सरकारमधील प्रलंबित प्रकरणांचा निपटारा करण्यासाठी 2 ऑक्टोबर ते 31 ऑक्टोबर 2021 या कालावधीत राबवलेल्या विशेष मोहिमेच्या फलनिष्पत्तीचा केंद्रीय मंत्री डॉ जितेंद्र सिंह यांनी घेतला आढावा
केंद्रीय पंतप्रधान कार्यालय, कार्मिक, सार्वजनिक तक्रार, निवृत्तीवेतन राज्यमंत्री डॉ जितेंद्र सिंह यांनी सांगितले की, भारत सरकारची सर्व मंत्रालये/विभागांमध्ये प्रलंबित असलेल्या प्रकरणांचा निपटारा करण्यासाठी 2 ऑक्टोबर रोजी सुरू करण्यात आलेल्या विशेष मोहिमेद्वारे भंगार सामग्री मोडीत काढून केंद्र सरकारला सुमारे ४० कोटी रुपये प्राप्त झाले आणि त्या सामग्रीमुळे नाहक अडवली गेलेली आठ लाख चौरस फुटांपेक्षा जास्त जागा उपलब्ध झाली आहे.
प्रशासकीय सुधारणा आणि सार्वजनिक तक्रारी विभाग या नोडल विभागाच्या माध्यमातून 2 ऑक्टोबर ते 31 ऑक्टोबर 2021 या कालावधीत, भारत सरकारची सर्व मंत्रालये/विभागांमध्ये प्रलंबित असलेल्या प्रकरणांचा निपटारा करण्यासाठी कार्मिक मंत्र्यांनी एक ऑक्टोबर रोजी या विशेष मोहिमेची सुरुवात केली होती ही बाब लक्षात घेतली पाहिजे.
या मोहिमेच्या फलनिष्पत्तीबद्दल प्रशासकीय सुधारणा आणि सार्वजनिक तक्रारी विभागाच्या उच्च अधिकार्यांसह एका विशेष आढावा बैठकीत, डॉ जितेंद्र सिंह यांनी समाधानपूर्वक नमूद केले की , ही मोहीम सुरु करण्यात आली त्या उद्देशाने 15 लाख 23 हजार 464 फाईल्सपैकी 13 लाख 73 हजार, 204 पेक्षा जास्त फाईल्सचा निपटारा करण्यात आला. त्याचप्रमाणे, 3,28,234 सार्वजनिक तक्रारींचे उद्दिष्ट असताना, 30 दिवसांच्या अल्प कालावधीत 2,91,692 तक्रारींचे निवारण करण्यात आले.याशिवाय, या कालावधीत निश्चित करण्यात आलेल्या 834 पैकी 685 नियम आणि प्रक्रिया सुलभ करण्यात आल्या.
भारत सरकारची सर्व मंत्रालये/विभागांचे विविध श्रेण्यांमधील प्रलंबित फायलींचे प्रमाण कमी करण्याबाबत तुलनात्मक विश्लेषण करण्याचे आणि सर्वोत्तम पद्धती राबवण्याच्या दृष्टीने स्पर्धात्मक वृत्ती वाढवण्यासाठी सर्वांसोबत माहिती सामायिक करण्याच्या सूचनाही त्यांनी प्रशासकीय सुधारणा आणि सार्वजनिक तक्रारी विभागाला केल्या.
प्रशासकीय सुधारणा आणि सार्वजनिक तक्रार विभाग हे या मोहिमेच्या अंमलबजावणीवर लक्ष ठेवण्यासाठी नोडल मंत्रालय होते.यासाठी एक समर्पित डॅशबोर्ड तयार करण्यात आला आणि यासंदर्भात तपशीलवार मार्गदर्शक तत्त्वे जारी करण्यात आली मंत्रालयांने निश्चित केलेल्या मापदंडांनुसार माहिती भरण्यासाठी https://pgportal.gov.in/scdpm हे समर्पित पोर्टल तयार करण्यात आले असून 22 सप्टेंबर 2021 पासून कार्यान्वित झाले आहे.
विज्ञान आणि तंत्रज्ञान मंत्रालय
सलग अनेक तास वापरता येतील असे मास्क वापरण्यास प्रोत्साहन देण्यासाठी ‘सीएनएस’ कडून आरामदायक मास्कची रचना
कोविड-19 पासून संरक्षण करणारा मास्क सलग अनेक तास वापरताना कामावर परिणाम होवू नये, याचा नवीन डिझाईन करताना विचार केला - विज्ञान आणि तंत्रज्ञान विभागाचे सचिव प्रा. आशुतोष शर्मा
 या संशोधन संस्थेने कपाच्या आकारात मास्कचे डिझाईन विकसित केले आहे. या डिझाईनचे बौद्धिक स्वामित्व घेण्यासाठी अर्ज दाखल करण्यात आला आहे. या नव्या डिझाईनच्या मास्कमुळे बोलताना तोंडाच्या पुढच्या बाजूला पुरेशी जागा उपलब्ध होते. नव्या डिझाईनच्या मास्कचे मोठ्या प्रमाणावर उत्पादन करण्यासाठी बंगळूरूस्थित एका कंपनीकडे हे काम देण्यात आले आहे.
तोंडावर अगदी नीट बसणा-या या मास्कमुळे व्यक्ती काय बोलते, ते व्यवस्थित समजू शकेल, तसेच चष्म्यावर धुके तयार होणार नाही. शिवाय श्वास सहजपणे घेता येईल; तसेच उश्वास बाहेर पडण्याची शक्यता नाही. जर एखाद्या व्यक्तीला श्वासोच्छावासाचा काही त्रास असेल, तरीही त्याला कोणत्याही प्रकारे अस्वस्थ वाटणार नाही. त्यामुळे असा मास्क वापरणे सर्वांनाच आरामदायक आहे. बराचकाळ एखादा मास्क वापरल्यानंतर त्यावर किटाणूंची निर्मिती होते, हे लक्षात घेवून त्या किटाणूंना निष्क्रिय करण्याचीही सोय करण्यात आली आहे. तसेच मास्कसाठी ज्या कापडाचा वापर केला आहे, त्याला त्रिकोणी आकार दिल्यामुळे अगदी सौम्य प्रमाणात घर्षण होते. मास्कच्या आणखी प्रगत चाचण्या घेण्याचे काम सुरू आहे.
भारत आणि इतर देशांमध्येही कोविड-19 प्रसार वेगाने होत आहे. त्यामुळे सामान्य जनतेलाही मास्क वापरण्याचा सल्ला देण्यात आला आहे. आरोग्य क्षेत्रात कार्यरत असणारी मंडळींसाठी उच्च तांत्रिक गुणवत्ता असलेले वैद्यकीय मास्क वापरू शकतात. हेच मास्क सामान्य मंडळींनी वापरण्याऐवजी मध्यम फिल्टरिंगची व्यवस्था असलेले मास्क वापरणे पुरेसे आहे. वैद्यकीय मास्क सर्वांनीच वापरण्याची गरज नाही. मात्र सलग बरेच तास जर मास्क वापरायचा असेल, तर तो अधिक आरामदायक असणे गरजेचे आहे. नाहीतर लोकांना मास्क वापरणे त्रासदायक वाटेल, हे लक्षात घेवून 'सीएनएस'ने आरामदायक मास्क तयार केले आहेत.
'सीईएनएस'ने या मास्कचे तंत्रज्ञान कॅमलिया क्लोदिंग लिमिटेड या बंगळूरूस्थित कंपनीला हस्तांतरीत केले आहे. सुमारे दोन दशकांपूर्वी ही कंपनी स्थापन झाली आहे. या कंपनीच्यावतीने दररोज जवळपास एक लाख मास्क निर्माण केले जाणार आहेत. तसेच वेगवेगळ्या वितरण शृंखलेच्या माध्यमातून संपूर्ण देशभर हे मास्क पोहोचवण्याची कंपनीची इच्छा आहे.
S.Pophale/S.Bedekar/P.Kor
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केन्द्र शासित प्रदेशातील उपलब्धतेची अद्यवत माहिती
राज्ये आणि केन्द्र शासित प्रदेशांना सुमारे 192.40 कोटी लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही 20.10 कोटींपेक्षा अधिक लसीच्या न वापरलेल्या उपयोगी मात्रा, शिल्लक.
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,92,40,45,605
|
|
BALANCE AVAILABLE
|
|
20,10,82,885
केंद्र सरकारने सुमारे 192.40  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
20.10  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
आरोग्य आणि कुटुंब कल्याण मंत्रालय
सोडायुक्त पेये आणि एनर्जी ड्रिंक्सचे सेवन
नवी दिल्ली, 12 जुलै 2019
सोडायुक्त पेये तसेच एनर्जी ड्रिंक्स यांच्यामुळे कर्करोग, मधुमेह आणि आरोग्याच्या इतर समस्यांशी संबंध आहे का, याबाबतचा अभ्यास केलेला नसल्याची माहिती भारतीय वैद्यकीय संशोधन परिषदेने दिली आहे.
भारतीय अन्न सुरक्षा आणि मानके प्राधिकरणाने  कार्बोनेटेड वॉटर फळांपासून केलेली सोडायुक्त शीतपेये/फ्रूट ड्रिंक्स आणि कॅफिनयुक्त शीतपेये यांच्यासाठी काही मानके निश्चित केली आहेत.
सुरक्षित आणि पोषणयुक्त आहाराच्या सवयी लागाव्यात यासाठी एफएसएसएआय अनेक उपक्रम राबवत आहे.
आरोग्य आणि कुटुंब कल्याण राज्यमंत्री अश्विनीकुमार चौबे यांनी आज लोकसभेत लेखी उत्तरात ही माहिती दिली.
B.Gokhale/S.Kakade/P.Kor
(Visitor Counter : 81
माहिती आणि प्रसारण मंत्रालय
सत्यजित रे शताब्दी महोत्सव : फिल्म्स डिव्हिजनतर्फे 25 ते 27 सप्टेंबर दरम्यान ‘कालातीत रे  महोत्सव आणि वेबिनारचे आयोजन
सत्यजित रे आणि त्यांच्या चित्रपटांनी जागतिक सिनेमाच्या कालपटलावर आपला अमिट ठसा उमटवला आहे. रे यांची सृजनात्मक सोंदर्यदृष्टी आणि सामाजिक परिस्थितीची प्रगल्भ जाणीव यातून त्यांच्या अनेक दर्जेदार कलाकृतींचा जन्म झाला आहे. या श्रेष्ठ दिग्दर्शकाच्या अजरामर कलाकृतींचा पुन्हा एकदा आस्वाद घेण्याची संधी चित्रपट रसिकांना देत, फिल्म डिव्हिजनने 25 ते 27 सप्टेंबर 2021 दरम्यान एक विशेष चित्रपट महोत्सव- ‘कालातीत रे’  आणि रे- कल्पना, प्रतिमा आणि अभिव्यक्ती  या विषयावर एका वेबिनारचे आयोजन केले आहे. सत्यजित रे जन्मशताब्दी वर्ष महोत्सवाचा भाग म्हणून हे उपक्रम घेतले जाणार आहेत. हे चित्रपट फिल्म डिव्हिजनच्या संकेतस्थळावर दाखवले जातील.
https://filmsdivision.org/ हे चित्रपट मोफत असून, गुगल मीट वरील वेबिनार मात्र निमंत्रितांसाठी आहे.
कालातीत रे या चित्रपट महोत्सवानंतर लगेचच, 27 सप्टेंबर रोजी हा वेबिनार होणार आहे. या वेबिनारमध्ये, रेखाचित्रकार देबाशिष देब, चित्रपट निर्माते साग्निक चटर्जी, चित्रपट अभ्यासक अमृत गंगर, समीक्षक अशोक विश्वनाथन, आदि मान्यवर सहभागी होणार आहेत. चित्रपट निर्माते आणि पूर्व प्रदेश निर्मिती केंद्राचे प्रमुख जोसी जोसेफ या वेबिनारचे सूत्रसंचालन करतील.
या महोत्सवात दाखवले जाणारे चित्रपट:
रबिन्द्रनाथ टागोर :  – या माहितीपटात रबिन्द्रनाथ टागोर यांचे जीवनकार्य दाखवले आहे.
द इनर आय  – कलाकार बेनोडे बेहारी मुखर्जी यांच्यावरील चित्रपट .
क्रियेटीव्ह आर्टिस्ट ऑफ इंडिया : सत्यजित रे  - सत्यजित रे यांच्यावरील माहितीपट.
सत्यजित रे  – श्याम बेनेगल यांनी सत्यजित रे यांची घेतलेली मुलाखत आणि त्यांच्यावरील चरित्रपट
सद्गती  – समाजातील जातीव्यवस्थेवरील सत्यजित रे यांचा चित्रपट.
रे  – रे यांच्या जीवनातील विविध पैलूंचे दर्शन घडवणारा चित्रपट
सुकुमार रे  – आपले पिता आणि लेखक सुकुमार रे यांच्यावरील सत्यजित रे यांचा चित्रपट.
फेलुदा –  -
https://filmsdivision.org/Documentary वर आपण या चित्रपटांचा आस्वाद घेऊ शकाल.
अर्थ मंत्रालय
नागरी सहकारी बॅंका सक्षम करण्यासाठी केंद्र सकारकडून प्रयत्न केले जातील - केंद्रीय अर्थराज्यमंत्री डॉ. भागवत कराड यांचे प्रतिपादन
नागरी सहकारी बॅंका महत्त्वपूर्ण काम करीत असून ग्रामीण आणि शहरी स्तरावर या बॅंका सर्वसामान्य नागरिकांपर्यंत पोहोचल्या आहेत त्यामुळे त्यांना सक्षम करण्याची गरज आहे असे प्रतिपादन केंद्रीय अर्थराज्यमंत्री डॉ. भागवत कराड यांनी आज केले. त्यासाठी केंद्र सरकाराच्या पातळीवर प्रयत्न करण्याचे आश्वासन त्यांनी दिले.
संवाद पुणे या संस्थेतर्फे केंद्रीय अर्थराज्यमंत्री डॉ. भागवत कराड यांच्या उपस्थितीत बॅंकींग वार्तालापाचे आयोजन करण्यात आले होते. त्यावेळी डॉ. कराड बोलत होते. पुणे जिल्हा नागरी बँक असोसिएशनचे अध्यक्ष श्री सुभाष मोहिते, महाराष्ट्र राज्य सहकारी परिषदेचे अध्यक्ष श्री विद्याधर अनासकर आणि इतर मान्यवर उपस्थित होते.
डॉ. कराड म्हणाले की, सहकार क्षेत्राविषयी केंद्र सरकार कटिबद्ध असल्यानेच केंद्रीय स्तरावर सहकार मंत्रालयाची स्थापना करण्यात आली आहे आणि त्याची धुरा केंद्रीय गृहमंत्री अमित शहा यांच्याकडे आहे. सहकार क्षेत्रात महाराष्ट्राचे योगदान मोलाचे आहे . नामवंत अर्थतज्ञ धनंजयराव गाडगीळ, वैकुंठभाई मेहता, पद्म्श्री विखे पाटील, आदि धुरीणांनी त्याची मुहुर्तमेढ रोवलेली आहे. देशात नागरी सहकारी बँकांचा विस्तार महाराष्ट्रात चांगला झालेला आहे.
देशातील बॅक व्यवहाराचे स्वरूप बदलत चालले आहे. नवीन पिढी डिजीटलायझेशन मुळे आॅन लाईन व्यवहाराला प्राधान्य देत आहे. बॅंकांचे जेवढे डिजीटलायझेशन होईल तेवढे व्यवहार पारदर्शक होतील आणि बॅंकिग क्षेत्रातील भ्रष्ट्राचालाराला आळा बसेल. एकिकडे बॅंकांचे होणारे डिजीटलायझेशन आणि तळागाळा पर्यंंत बॅंकिग सेवा पोहचविण्यासाठी केंद्र सरकारची कटिबद्धता या दोन्हींचा सुवर्णमध्य साधत धोरण आखावे लागेल, असेही त्यांनी सांगितले.
महाराष्ट्र राज्य सरकारी परिषदेचे अध्यक्ष विद्याधर अनासकर यांनी त्यांच्या अध्यक्षीय भाषणात रिर्झव्ह बॅंकेकडून असलेल्या अपेक्षा आणि सहकारी बॅकांच्या अडचणींवर विस्ताराने उहापोह केला. यावेऴी व्यासपीठावर संवाद पुणे चे सुनील महाजन, सचिन ईटकर आणि भरत गीते उपस्थित होते. तसेच पुणे परिसरातील आणि जिल्ह्यातील विविध सहकारी बॅंकांचे पदाधिकारी, संचालक, मुख्य कार्यकारी अधिकारी आदी मान्यवर मोठ्या संख्येने उपस्थित होते.
राष्ट्रपती कार्यालय
राष्ट्रपतींच्या हस्ते राष्ट्रीय सेवा योजना पुरस्कार प्रदान
महाराष्ट्रातील डॉ पवन रमेश नाईक, जान्हवी विजय पेड्डीवार, वेदांत सुदाम डीके यांचा राष्ट्रपतींच्या हस्ते गौरव
नवी दिल्ली, 29 सप्टेंबर 2023
राष्ट्रपती द्रौपदी मुर्मू यांनी आज  राष्ट्रपती भवनात 2021-2022 साठीचे राष्ट्रीय सेवा योजना पुरस्कार प्रदान केले. यावेळी महाराष्ट्रातील डॉ पवन रमेश नाईक, जान्हवी विजय पेड्डीवार, वेदांत सुदाम डीके यांचा राष्ट्रपतींच्या हस्ते गौरव करण्यात आला.
केंद्रीय युवा व्यवहार आणि क्रीडा मंत्रालयाचे हे राष्ट्रीय सेवा योजना  पुरस्कार, एनएसएस स्वयंसेवक, कार्यक्रम अधिकारी, एनएसएस युनिट्स आणि विद्यापीठे/अधिक दोन परिषदांना त्यांच्या स्वयंसेवी सेवा योगदानासाठी दरवर्षी प्रदान केले जातात.
पुरस्कार विजेत्यांची यादी पाहण्यासाठी येथे क्लिक करा:
N.Chitale/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
पंतप्रधान कार्यालय
पंतप्रधानांनी नागरीकांना दिल्या ईस्टरच्या शुभेच्छा
पंतप्रधान नरेंद्र मोदी यांनी ईस्टर सणाच्या निमित्ताने नागरीकांना शुभेच्छा दिल्या आहेत आणि या विशेष प्रसंगी आपल्या समाजात सौहार्दाची भावना अधिक प्रगल्भ व्हावी अशी मनीषा व्यक्त केली आहे.
आपल्या ट्विटर संदेशात पंतप्रधान म्हणाले;
"ईस्टरच्या सर्वांना शुभेच्छा! या सणाच्या निमित्ताने आपल्या समाजातील सौहार्दाची भावना अधिक प्रगल्भ होवो. यामुळे लोकांना समाजसेवेची आणि दलितांना सबळ करण्यास मदत करण्याची प्रेरणा मिळो. या दिनाच्या निमित्ताने आम्ही प्रभु ख्रिस्ताच्या पवित्र विचारांचे स्मरण करत आहोत."
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये / केंद्रशासित प्रदेशातील उपलब्धतेची अद्ययावत माहिती
राज्ये / केंद्रशासित प्रदेशांना 102 कोटींपेक्षा अधिक लसीच्या मात्रा केल्या उपलब्ध
राज्ये / केंद्रशासित प्रदेशांकडे अजूनही 10.72 कोटींपेक्षा अधिक लसीच्या न वापरलेल्या उपयोगी मात्रा शिल्लक
नवी दिल्ली, 18 ऑक्टोबर 2021
देशभरातल्या कोविड – 19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे. राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
|
|
VACCINE DOSES
|
|

|
|
SUPPLIED
|
|
1,02,05,09,915
|
|
BALANCE AVAILABLE
|
|
10,72,90,010
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करीत आहे. केंद्र सरकार कोविड -19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 % लसींची खरेदी करेल, राज्ये आणि केंद्रशासित प्रदेशांना त्याचा  पुरवठा केला जाईल.
केंद्र सरकारने आतापर्यंत 102 कोटींपेक्षा जास्त  लसींच्या मात्रा राज्ये / केंद्रशासित प्रदेशांना मोफत आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 10.72 कोटी  न वापरलेल्या उपयोगी मात्रा अजूनही शिल्लक आहेत.
पंतप्रधान कार्यालय
सीबीएसई मंडळाच्या परीक्षेसाठी विद्यार्थी, पालक आणि शिक्षकांना पंतप्रधानांकडून शुभेच्छा
नवी दिल्ली, 15 फेब्रुवारी 2020
सीबीएसई, केंद्रीय माध्यमिक शिक्षण मंडळाच्या परीक्षेला बसणाऱ्या विद्यार्थ्यांना, पंतप्रधान नरेंद्र मोदी यांनी शुभेच्छा दिल्या आहेत.
सीबीएसईच्या दहावी आणि बारावीच्या परीक्षा आजपासून सुरु होत आहेत. युवा एक्झाम वॉरियरना, त्यांचे पालक आणि शिक्षकांना शुभेच्छा. प्रसन्न आणि तणावरहित राहून परीक्षा द्यावी असे आवाहन मी युवा मित्रांना करतो. अनेक महिन्यांचे परीश्रम आणि तयारी नक्कीच यशाकडे घेऊन जाईल असे पंतप्रधानांनी म्हटले आहे.
M.Chopade/N.Chitale/P.Malandkar
(Visitor Counter : 45
उपराष्ट्रपती कार्यालय
कर्करोगावरचे उपचार माफक दरात उपलब्ध करुन द्यावेत- उपराष्ट्रपती
नवी दिल्ली, 28 जून 2018
कर्करोगावरचे उपचार माफक दरात उपलब्ध होण्यासाठी प्रयत्न करण्याचे आवाहन उपराष्ट्रपती एम. व्यंकय्या नायडू यांनी केले आहे. कर्करोगावरचे उपचार दिवसेंदिवस खर्चिक होत असल्याबद्दल त्यांनी चिंता व्यक्त केली. ते आज बेंगलुरु येथे एका कार्यक्रमात बोलत होते.
कर्करोगाच्या वाढत्या प्रमाणाला पायबंद घालण्यासाठी प्रतिबंधात्मक, उपचारात्मक कार्यक्रम राष्ट्रीय आणि प्रादेशिक स्तरावरही मजबूत करायला हवेत असे उपराष्ट्रपती म्हणाले.
चांगले उपचार देऊ करण्यासाठी प्रशिक्षित मनुष्यबळ आणि उपचाराकरिता मोठ्या गुंतवणुकीची गरज आहे. मात्र, कर्करोग उपचार माफक दरात उपलब्ध व्हावेत यासाठी सरकारने विविध धोरणात्मक पर्यायांचा शोध घ्यावा असे आवाहन त्यांनी केले.
B.Gokhale/N.Chitale/P.Malandkar
(Visitor Counter : 61
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेअंतर्गत आतापर्यंत लसीच्या 156 कोटी 2 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 58 लाखांहून अधिक मात्रा देण्यात आल्या
देशातील रोगमुक्ती दर सध्या 94.83%
गेल्या 24 तासांत देशात 2,68,833 नव्या कोरोना बाधित रुग्णांची नोंद
आतापर्यंत एकूण 6,041 ओमायक्राॅन रुग्ण आढळले आहेत.कालपासून त्यात 5.01%ची वाढ
भारतातील सध्याची कोविड सक्रीय रुग्णसंख्या 14,17,820
साप्ताहिक पॉझिटीव्हिटी दर सध्या 12.84% आहे
गेल्या 24 तासांच्या कालावधीत, कोविड प्रतिबंधक लसीच्या 58 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 156 कोटी 02 लाखांचा टप्पा ओलांडला आहे.
देशभरात 1,67,37,458 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या प्राथमिक अहवालानुसार, कोविड प्रतिबंधक लसीच्या मात्रांची गटनिहाय आकडेवारी पुढीलप्रमाणे आहे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,90,000
|
|
2nd Dose
|
|
97,73,038
|
|
Precaution Dose
|
|
16,23,044
|
|
FLWs
|
|
1st Dose
|
|
1,83,88,668
|
|
2nd Dose
|
|
1,70,38,942
|
|
Precaution Dose
|
|
12,63,648
|
|
Age Group 15-18 years
|
|
1st Dose
|
|
3,25,28,416
|
|
Age Group 18-44 years
|
|
1st Dose
|
|
52,27,91,475
|
|
2nd Dose
|
|
36,53,17,224
|
|
Age Group 45-59 years
|
|
1st Dose
|
|
19,72,28,380
|
|
2nd Dose
|
|
15,99,21,265
|
|
Over 60 years
|
|
1st Dose
|
|
12,29,01,827
|
|
2nd Dose
|
|
10,01,67,506
|
|
Precaution Dose
|
|
9,17,684
|
|
Precaution Dose
|
|
38,04,376
|
|
Total
|
|
1,56,02,51,117
गेल्या 24 तासांत 1,22,684 रुग्ण कोविड आजारातून बरे झाल्यामुळे, देशात आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,49,47,390 झाली आहे.
परिणामी, भारतातील रोगमुक्ती दर आता 94.83% झाला आहे.
गेल्या 24 तासांत, देशात 2,68,833 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 14,17,820 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 3.85% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 16,13,740 चाचण्या करण्यात आल्या. देशात आतापर्यंत एकंदर 70 कोटी 7 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 12.84% आणि दैनंदिन पॉझिटीव्हिटी दर 16.66%.इतका आहे.